stanford-oval/wikipedia huggingface dataset:
Codex Eyckensis
Alkuperä

Satojen vuosien ajan uskottiin, että Codex Eyckensiksen oli kirjoittanut Harlindis ja Relindis, Aldeneikin ensimmäiset abbedissat, jotka myöhemmin kanonisoitiin. Heidän hagiografiansa kirjoitti paikallinen pappi 800-luvulla. Siinä mainitaan, että Harlindis ja Relindis olisivat kirjoittaneet myös kirjan, joka sisältää osia evankeliumista. Pyhien naisten pyhäinjäännösten uskonlahko tuli tärkeämmäksi 800-luvun aikana, ja he ottivat huomioon myös Codex Eyckensiksen kunnioittamisen, joka lisäsi entisestään arvostusta Harlindiksen ja Relindiksen työtä kohtaan.
Kuitenkin toisen käsikirjoituksen viimeiset rivit kiistattomasti kumoavat sen: Finito volumine deposco ut quicumque ista legerint pro laboratore huius operis depraecentur (Tämän osan valmistuttua, pyydän tämän lukijaa rukoilemaan sen työläisen puolesta, joka teki tämän käsikirjoituksen). Maskuliininen muoto laborator ("työläinen") viittaa selvästi, että käsikirjoituksen kirjoittaja oli mies.
Vuonna 1994 Albert Derolez (Ghentin yliopisto) ja Nancy Netzer (Boston College) tekivät käsikirjoituksille vertailevan analyysin, ja he huomasivat, että käsikirjoitus A ja käsikirjoitus B ajoittuvat samalle ajalle, ja että on hyvin mahdollista, että molemmat kirjoitettiin samassa Echternachin luostarin kirjoitushuoneessa ja että sama kirjuri on voinut kirjoittaa molemmat käsikirjoitukset.
Konservointi- ja restaurointiyritys vuonna 1957

Vuonna 1957 Karl Sievers, restauroija Düsseldorfista, yritti Codex Eyckensin konservointia ja restaurointia. Hän irrotti ja tuhosi 1700-luvun punaisen samenttinidoksen ja jatkoi käsikirjoituksen sivujen laminointia Mipofoliella. Mipofolie on polyvinyylikloridikalvo (PVC), joka ulkoisesti pehmennetään dioktyyliftalaatilla. Ajan myötä kalvo tuotti suolahappoa, joka hyökkäsi pergamenttia vastaan ja aiheutti kalvon kellastumista. Pergamentin läpikuultavuus ja väri vahingoittuivat, ja kalvon polymeerit saattoivat siirtyä pergamenttiin tehden siitä hauraan. Laminoinnin jälkeen Sievers sitoi koodeksin uudelleen. Uudelleen sitomisen mahdollistamiseksi hän leikkasi sivujen reunoja, jolloin osia kuvituksesta hävisi.
Uudessa mittavassa restaurointiyrityksessä vuosien 1987–1993 aikana Mipofolie-laminoinnin huolellisesti poisti ryhmä Belgian Royal Institute for Cultural Heritagesta johtajanaan kemisti tri Jan Wouters. Laminoinnin poiston jälkeen sivujen restaurointia varten kehitettiin innovatiivinen leafcasting-tekniikka pergamenttipaperille. Restauroinnin loppuunsaattamiseksi kaksi koodeksin olennaista käsikirjoitusta sidottiin erikseen.
Dokumentointi ja digitalisointi

Vanhin valokuvattu dokumentti Codex Eyckensiksesta on noin vuodelta 1916. Restauroinnin yhteydessä käsikirjoitus valokuvattiin Belgian Royal Institute for Cultural Heritagessa (KIK-IRPA). Faksimilejäljennös julkaistiin vuonna 1994.
Vuonna 2015 Codex Eyckensiksen digitalisoi Imaging Lab and Illuminare – Centre for the Study of Medieval Art | KU Leuven omassa paikassaan Saint Catherinen kirkossa. Tätä projektia johti prof. Lieve Watteeuw. Korkearesoluutiokuvien laittaminen internettiin tehtiin yhteistyössä LIBIS:n kanssa (KU, Leuven).
Codex Eyckensis huomioitiin ja suojattiin kiinteäksi kulttuuriperintökohteeksi vuonna 1986. Vuonna 2003 Codex Eyckensis huomioitiin osaksi flaamilaista mestariteosta.
Full-page evangelist portrait and canon tables in the Codex Eyckensis A.
The Codex Eyckensis displayed in the St Catherine's Church in Maaseik
Text folio in the Codex B
Detail from the Codex B
Denis Denisov

| Denis Denisov |
| --- | --- |

Henkilötiedot
Syntynyt: 31. joulukuuta 1981 (ikä 42) Harkova, Ukrainan SNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  88 kg
Seura
Seura:  TsSKA Moskova
Sarja:  KHL
Pelaajaura
Pääsarjaura:  1997–
Aik. seurat:  Krylja Sovetov Moskova Salavat Julajev Ufa Ak Bars Kazan Avangard Omsk Dinamo Moskova SKA Pietari
NHL-varaus:  149. varaus, 2000 Buffalo Sabres
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Helsinki 2012 | jääkiekko |  |
|  Kultaa | Valko-Venäjä 2014 | jääkiekko |  |
|  Pronssia | Wien 2005 | jääkiekko |  |
Denis Denisov (s. 31. joulukuuta 1981) on venäläinen jääkiekkoilija, pelipaikaltaan puolustaja. Denisov pelaa KHL-joukkue TsSKA Moskovassa. Buffalo Sabres varasi hänet NHL:n varaustilaisuuden 2000 viidennellä kierroksella, varausnumerolla 149, mutta hän on pelannut koko uransa Venäjällä. Denisov laukoo vasemmalta.
Malininperä

Malininperä myös Malininkangas on asuinalue ja toimintakeskus Simojoen pohjoisrannalla Simon kunnassa. Alue koostuu pääasiassa Malininkankaan toimintakeskuksesta, mutta alueelle on kaavoittettu asuinaluetta ja kesämökkitontteja. Vastarannalla sijaitsee Tikkasen asuinalue.
Malininkankaan toimintakeskus

Malinin toimintakeskus käsittää pääasiassa koko Malinina tunnetun alueen. Toimintakeskus on monipuolinen: kesäisin alueella on 20 kilometriä valaistua lenkkeilyreittiä ja pururata. Malinissa on myös ympärivuotinen frisbeegolf-rata ja leikkipuisto. Talvisin Malininkankaalle nousee 25 kilometriä valaistua latua, jossa on perinteinen- ja luisteluhiihto väylät. Toimintakeskusta ylläpitää Simon kunta.
Malindi

| Malindi |
| --- | --- |

 Malindi
 Koordinaatit: 3.2192°S, 40.1168°E 
Valtio:  Kenia
Piirikunta:  Kilifi
Väkiluku (2009)  ():  84 150
Infobox OKVirheellinen NIMI-arvo: 
Malindi on kaupunki Kenian Kilifin piirikunnassa, Intian valtameren rannikolla, 120 kilometriä Mombasasta pohjoiseen. Kaupungin asukasluku oli 84 150 (2009).
Malindi oli 1300-luvulta alkaen swahilien asutuskeskus.
Malindin keskustaa
Näkymä Malindin venesatamaa.
Intian valtamerta Malindin lähellä.
Aiheesta muualla

Kuvia tai muita tiedostoja aiheesta Malindi Wikimedia Commonsissa
Magical Malindi (englanniksi) (malindikenya.com)
Kilifi County (englanniksi) (kilifi.go.ke)
Kilifi County. County well know for Rich in History (Arkistoitu – Internet Archive) (englanniksi) (kenyacounty.co.ke)
Malinee Peris

Malinee Peris
Malinee (Jayasinghee-)Peris (s. 1929) on srilankalainen pianisti.
Peris aloitti opintonsa kotimaassaan, piti ensimmäisen resitaalinsa Colombossa 12-vuotiaana ja pääsi hallituksen sekä The Times of Ceylon -lehden stipendien turvin Eurooppaan jatkamaan opintojaan. Hänen opettajinaan olivat London College of Musicissa Lance Dossor, Isolde Menges, Ivor James ja Herbert Howells. Lisäksi hän opiskeli Henryk Sztompkan johdolla Puolassa sekä Leon Fleisherin, Earl Wildin ja Ilona Kabosin johdolla Yhdysvalloissa. Eniten vaikutusta hänen esiintymiseensä ja musiikkikoulutukseensa on kuitenkin ollut unkarilaissyntyisellä virtuoosi Louis Kentnerillä, joka oli hänen opettajansa ja mentorinsa yli kahdenkymmenen vuoden ajan.
Peris tuli palkituksi Frédéric Chopin -pianokilpailussa Varsovassa. Paikkoja, joissa hän on urallaan esiintynyt, ovat olleet muiden muassa Lontoo, Amsterdam, Bryssel, Köln, Lissabon, Lausanne, México ja Montréal sekä kohteet Kiinassa, muualla Aasiassa, Australiassa, entisissä Neuvostoliitossa ja entisessä Jugoslaviassa. YK:n pääsihteerin kutsumana hän esiintyi YK:n yleiskokouksen salissa 22. Ihmisoikeuksien päivän kunniaksi. Peris on julkaissut albumeita muun muassa Brioso-yhtiön kautta.
Peris opetti pianonsoittoa professorina George Washingtonin yliopistossa ja valmensi myös kamarimusiikkikokoonpanoja. Hän sai helmikuussa 1993 Kala Keerthin arvon tunnustuksena elinikäisistä ansioistaan taiteiden parissa. Yhdysvaltain Sri Lanka -yhdistys myönsi hänelle palkinnon elinikäisistä saavutuksista marraskuussa 2007. Peris oli naimisissa suurlähettiläs D. A. de Silvan kanssa. Hän sai kolme lasta, joista tuli lääkäreitä Yhdysvalloissa. Peris on Steinway-artisti. Hän on toipunut rintasyövästä.
Aiheesta muualla

Viralliset sivut (englanniksi)
Maailmassa on virhe

| Maailmassa on virhe> 101 historiska misstag |
| --- | --- |

Alkuperäisteos
Kirjailija:  Daniel Rydén
Kieli:  ruotsi
Kustantaja:  Historiska Media
Julkaistu:  2012
Ulkoasu:  sidottu/nidottu
Sivumäärä:  349
ISBN:  9789175450322
Suomennos
Kansitaiteilija:  Timo Mänttäri
Kustantaja:  Atena Kustannus
Julkaistu:  syyskuu 2014
Ulkoasu:  sidottu/nidottu
Sivumäärä:  370
ISBN:  9789175450322
Löydä lisää kirjojaKirjallisuuden teemasivulta
Maailmassa on virhe (ruots. 101 historiska misstag) on ruotsalaisen tietokirjailijan ja toimittajan Daniel Rydénin vuonna 2012 Ruotsissa ilmestynyt kirja, jonka kustansi Historiska Media. Suomennos ilmestyi syyskuussa 2014 Atena Kustannuksen kustantamana.
Kirja sisältää 101 historiallista epäonnistumista ympäri maailmaa. Osa epäonnistumisista on ollut suuria ja mullistanut koko maailmaa, kun taas osalla ei ole ollut suurta merkitystä maailman kulkuun. Kirja on saavuttanut Ruotsissa suurta myyntimenestystä. Suomenkielisen laitoksen Suomea koskevat luvut on kirjoittanut Panu Väänänen.
Suomennoksessa kirjan nimi lukee kannessa humoristisesti muodossa Maailmassa on vihre.
Communication Acoustics – An Introduction to Speech, Audio and Psychoacoustics

| Communication Acoustics – An Introduction to Speech, Audio and Psychoacoustics |
| --- | --- |

Kirjailija:  Ville Pulkki, Matti Karjalainen
Kieli:  englanti
Genre:  psykoakustiikka
Kustantaja:  John Wiley & Sons, Ltd
Julkaistu:  tammikuu 2015
Ulkoasu:  sidottu
Sivumäärä:  430
ISBN:  978-1-118-86654-2
Löydä lisää kirjojaKirjallisuuden teemasivulta
Communication Acoustics – An Introduction to Speech, Audio and Psychoacoustics on vuonna 2015 ilmestynyt Ville Pulkin ja Matti Karjalaisen kansainvälinen teos psykoakustiikasta.
Teoksessa kuvataan perin laajasti ja ansiokkaasti englannin kielellä psykoakustiikan käsitteitä ja matemaattista teoriaa. Kirja on harvinaisen kunnianhimoisesti laadittu teos.
Professori Ville Pulkki julkaisi teoksen tammikuussa 2015, 16 vuotta professori Matti Karjalaisen suomenkielisen Kommunikaatioakustiikka (1999) teoksen jälkeen. Karjalaisen teos oli pohjana tälle kansainväliselle teokselle, jossa mukana on myös paljon Pulkin omia kansainvälisiä tutkimustuloksia psykoakustiikan alalta.
Aiheesta muualla

Kirjan esittely kustantajan sivulla
Communication Acoustics – An Introduction to Speech, Audio and Psychoacoustics (Google Books)
Maailmojen sota (täsmennyssivu)

Maailmojen sota voi tarkoittaa jotakin seuraavista:
Maailmojen sota (The War of the Worlds), H. G. Wellsin romaani
Maailmojen sota, vuoden 1938 radiokuunnelma
Maailmojen sota (The War of the Worlds), vuoden 1953 elokuva
Independence day – Maailmojen sota, vuoden 1996 elokuva
Maailmojen sota (War of the Worlds), vuoden 2005 elokuva
The War of the Worlds, vuonna 2019 alkanut televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maailmojen sota”, voi hakea sivunnimihaulla, laajalla sivunnimihaulla tai tekstihaulla.
MT9

MT9 on äänitiedostomuoto, jonka on kehittänyt Electronics and Telecommunications Research Institute (ETRI) tavoiteena korvata MP3-tiedostomuoto. MT9:n etuja ovat kuusi eri kanavaa, joiden kaikkien äänentasoa voi vaihdella, mikä tarkoittaa, että kuulijan on mahdollista vaimentaa eri kanavia ja kuunnella esimerkiksi vain kitaraa.
Audizen on julkaissutmilloin? Music 2.0 -nimisen soittimen, joka tukee MT9-tiedostomuotoa. MT9:ää aiotaan yleiseksi standardiksi, jonka jälkeen muotoa tukisi jokainen uusi digitaalinen musiikkisoitin. LG Groupin ja Samsungin uudet puhelinmallit vuoden 2009 lopussa tai alkuvuodesta 2010 tulevat tukemaan MT9-tiedostomuotoa.milloin?
Maailmat kohtaavat

| Maailmat kohtaavat |
| --- | --- |
 Elokuvan juliste.
Ohjaaja:  Hannu Leminen (kuvausjohto)
Tuottaja:  Risto Orko T. J. Särkkä
Säveltäjä:  Aarre Merikanto Tauno Pylkkänen Ahti Sonninen Jouko Tolonen
Valmistustiedot
Valmistusmaa:   Suomi
Tuotantoyhtiö:  Olympia-Filmi
Ensi-ilta:  28. marraskuuta, 1952
Kesto:  99 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Maailmat kohtaavat on Hannu Lemisen koostama suomalainen dokumenttielokuva vuodelta 1952.
Elokuva on ensimmäinen osa kaksiosaisesta dokumenttielokuvasta ja se käsittelee vuodea 1952 Helsingin olympialaisia. Elokuvassa käsiteltäviä aiheita ovat: olympiatulen matka stadionille, kisojen avajaiset sekä kisojen yleisurheilukilpailut. Elokuvan jatko-osa Kultaa ja kunniaa (1952) keskittyy kuvaamaan Helsingin kisatunnelmia, olympialaisten muita urheilulajeja sekä kisojen päättäjäisiä.
Maailmanviiva

Maailmanviivoja eri nopeuksilla
Hiukkasen paikka ajanhetkellä  t voidaan ilmaista koordinaateilla  x(t),  y(t) ja  z(t). Eri ajanhetkillä ilmaistuna nämä koordinaatit muodostavat hiukkasen radan. Maailmanviiva on hiukkasen paikka eri ajanhetkillä esitettynä 4-ulotteisessa avaruus-aikadiagrammissa, missä yksi ulottuvuus on aika  t ja kolme muuta ilmaisevat paikkaa.  Jos liike tapahtuu vain yhdessä suunnassa  x, voidaan maailmanviiva esittää kaksiulotteisessa esityksessä, missä koordinaatteina ovat  x ja  t.
Loivimman mahdollisen vapaan hiukkasen maailmanviivan yhtälö on  x=ct, joka on ns. valoviiva, missä  c on valonnopeus ja  t on aika.
Magi: The Labyrinth of Magic

| Magi: The Labyrinth of Magic (Magi) |
| --- | --- |

Genre: fantasia, seikkailu, toiminta 
Manga
Tekijä: Shinobu Ohtaka
Julkaisija:  Shogakukan
Sarjajulkaisulehti:  Weekly Shōnen Sunday
Ensimmäinen painatus: 3. kesäkuuta 2009 – 11. lokakuuta 2017
Kirjojen lukumäärä: 37 
TV-anime
Ohjaaja: Koji Masunari
Studio: A-1 Pictures
Lähetyskanavat:  JNN (MBS)
Alkuperäinen lähetyskierros: 7. lokakuuta 2012 – 30. maaliskuuta 2014
Jaksojen määrä: 50 
Manga: Adventure of Sinbad -spin-off
Tekijä: Shinobu Ohtaka (tarina) Yoshifumi Ohtera (taide)
Julkaisija:  Shogakukan
Sarjajulkaisulehti:  Weekly Shōnen Sunday  Ura Sunday  MangaONE
Ensimmäinen painatus: 18. toukokuuta 2013 – 25. huhtikuuta 2018
Kirjojen lukumäärä: 19 
TV-anime: Adventure of Sinbad -spin-off
Ohjaaja: Yoshikazu Miyao
Studio: Lay-duce
Lähetyskanavat:  JNN (MBS, TBS, CBC, BS-TBS)
Alkuperäinen lähetyskierros: 23. huhtikuuta 2016 – 2. heinäkuuta 2016
Jaksojen määrä: 13 
Magi: The Labyrinth of Magic (jap. マギ Magi) on japanilainen mangasarjakuva, jonka on käsikirjoittanut ja kuvittanut Shinobu Ohtaka. Mangaa julkaistiin kesäkuusta 2009 lokakuuhun 2017 yhteensä 37 pokkarin verran. A-1 Picturesin tekemää animesovitusta Magi: The Labyrinth of Magic alettiin näyttää lokakuussa 2012, ja toinen kausi Magi: The Kingdom of Magic alkoi lokakuussa 2013.
Spin-off -mangaa Magi: Adventure of Sinbad (マギ シンドバッドの冒険 Magi Shindobaddo no Bōken) julkaistiin toukokuusta 2013 huhtikuuhun 2018. Sen käsikirjoitti Ohtaka ja kuvitti Yoshifumi Ohtera. Spin-offiin perustuvia animejaksoja tehtiin aluksi kuusi, kunnes niistä julkaistiin 12 jakson mittainen tuotantokausi huhtikuussa 2016.
Juoni > Keskeiset hahmot

Aladdin (アラジン, Arajin)
Alibaba Saluja (アリババ・サルージャ, Aribaba Sarūja)
Morgiana (モルジアナ, Morujiana)
Hakuryuu Ren (練 白龍, Ren Hakuryū)
Sindbad (シンドバッド, Shindobaddo)
Judar (ジュダル, Judaru)
Kougyoku Ren (練 紅玉, Ren Kōgyoku)
Gyokuen Ren (練 玉艶, Ren Gyokuen)
David Jehoahaz Abraham (ダビデ・ヨアズ・アブラヒム, Dabide Yoazu Aburahimu)
Media > Manga

Magin kirjoitti ja kuvitti Shinobu Ohtaka. Sarjaa julkaistiin Shogakukanin lehdessä Weekly Shōnen Sunday 3. kesäkuuta 2009 alkaen. Lokakuussa 2015 manga siirtyi viimeiseen juonikaareensa. Elokuussa 2016 Ohtaka ilmoitti viimeisen juonikaaren olevan puolessa välissä. Sarja päättyi 11. lokakuuta 2017. Luvut julkaistiin 37 sarjakuvakirjana, joita julkaistiin 18. joulukuuta 2009 – 17. marraskuuta 2017.
Spin-off -sarjan nimeltään Magi: Adventure of Sinbad ensimmäinen osa julkaistiin lisämateriaalina animen ensimmäisen julkaisun yhteydessä. Siitä tehtiin myöhemmin kokonainen mangasarja, jota julkaistiin Weekly Shōnen Sundayssa 18. toukokuuta – 26. kesäkuuta 2013. Sen jälkeen se siirrettiin Shogakukanin nettisarjakuvasivuille Ura Sunday, jossa sitä julkaistiin 18. syyskuuta 2013 – 25. huhtikuuta 2018. Sarjan kirjoitti Ohtaka ja kuvitti Yoshifumi Ohtera.
Media > Anime

Animesovitus julkistettiin Shogakukanin Jisedai World Hobby Fair '12 Summer -tapahtuman nettisivuilla. A-1 Picturesin tuottamaa sarjaa näytettiin MBS/TBS -kanavalla sunnuntaisin viideltä iltapäivällä 7. lokakuuta 2012 – 31. maaliskuuta 2013. Tunnusmusiikkia sarjaan esittivät SID, Nogizaka46, Porno Graffitti ja Supercell.
Pian sarjan päättymisen jälkeen julkistettiin toinen tuotantokausi nimeltään Magi: The Kingdom of Magic. Sarjaa esitettiin samaan aikaan kuin ensimmäistä kautta 6. lokakuuta 2013 – 30. maaliskuuta 2014. Tunnusmusiikit esittivät SID, Aqua Timez, ViViD ja 9nine.
Spin-off -anime Magi: Adventure of Sinbad alkoi MBS-kanavalla huhtikuussa 2016. Suomessa se on julkaistu Netflixissä.
Media > Videopelit

Magista on tehty kaksi videopeliä Nintendo 3DS:lle: Magi: Hajimari no Meikyū (マギ はじまりの迷宮) ja Magi: Aratanaru Sekai (マギ 新たなる世界). Molemmat pelit tuotti Bandai Namco Games. Ensimmäinen julkaistiin Japanissa 21. helmikuuta 2013 ja toinen 13. helmikuuta 2014.
Media > Musikaali

Magista tehdyn musikaalinäytelmän ensi-ilta oli 3. kesäkuuta 2022. Musikaalin nimi on Musical Magi: Dungeon kumikyoku (ミュージカル「マギ」－迷宮組曲－). Sitä esitettiin Galaxy Theaterissa Tokiossa ja Morinomiya Piloti Hallissa Osakassa. Musikaalin on ohjannut Kotaro Yoshitani ja kirjoittanut Sayaka Asai.
Vastaanotto

| Arvostelut |
| --- | --- | --- |
| Anime Petteri Uusitalo | 3/3 |  |
| Japan Pop Janita Pitkänen | 5/5 |  |

Kesäkuun 2012 ensimmäisen 12 pokkarin 3 miljoonasta kappaleesta sarjan painosmäärät nousivat lokakuuhun, neljä kuukautta animesovituksen julkistamisen jälkeen, mennessä 6,5 miljoonaan ensimmäisen 14 pokkarin osalta. Lokakuussa 2013 sarjan kirjoja oli painettu yli 13 miljoonaa kappaletta. Toukokuuhun 2015 mennessä luvut olivat nousseet yli 18 miljoonaan, ja huhtikuuhun 2016 mennessä yli 23 miljoonaan. Japanissa Magi oli yhdeksänneksi parhaiten myynyt mangasarja vuonna 2012, neljänneksi vuonna 2013, kahdeksanneksi vuonna 2014, 20:nneksi vuosina 2015 ja 2016 ja kymmenenneksi viimeisenä julkaisuvuonnaan 2017. Sarja voitti parhaan shōnen-mangan palkinnon 59. Shogakukan Manga Awardsissa vuonna 2014. TV Asahin pitämässä Manga Sōsenkyo 2021 -äänestyksessä, johon vastasi 150 000 henkeä, Magi tuli 100 parhaan mangasarjan listalla sijalle 75.
IGN kutsui Magi: The Labyrinth of Magicia yhdeksi 2010-luvun parhaista animesarjoista.
Denis Cuspert

Denis Cuspert (1975 – 17. tammikuuta 2018 Dayr al-Zawrin maakunta, Syyria) oli saksalainen rapartisti ja jihadisti. Hän käytti taiteilijanimeä Deso Dogg ja taistelijanimeä Abu Talha al-Almani.
Elämä

Cuspertilla oli saksalainen äiti ja ghanalainen isä. Hän varttui Berliinin Kreuzbergissä. Hän liittyi jengitoimintaan, sai tuomioita useista pienistä rikoksista ja vietti vuosia nuorisorikollisten laitoksissa. Vuonna 2006 hän keikkaili rapartisti DMX:n kanssa. Hän saavutti artistina kohtalaista menestystä ja levytti Deso Dogg -nimellä kolme albumia. Hän kuitenkin päätti uransa vuonna 2010, kääntyi muslimiksi ja siirtyi salafistipiireihin. Vuonna 2012 Cuspert lähti toisen käännynnäisen, radikaalin saarnaajan vaikutuspiirissä oltuaan Egyptiin. Syyriaan hän saapui vuosien 2012  ja 2013 paikkeilla. Hän taisteli alun perin al-Nusran rintamassa, mutta siirtyi Isis-järjestön riveihin vuonna 2014. Yhdysvaltain ulkoministeriö lisäsi hänet globaalien terroristien listaukseen vuonna 2015. Cuspert esiintyi useissa propagandavideoissa, joista yhdessä piti käsissään ihmiseltä irrotettua päätä. Hän vaati toistuvasti terrori-iskujen tekemistä Euroopassa, uhkaili Barack Obamaa ja vaikuttaa toimineen saksaa puhuneiden islamilaisten radikaalien houkuttelijana Isis-toimintaan.
Vuonna 2014 FBI:n kielenkääntäjä Daniela Greene, joka sai tehtäväkseen tutkia Cuspertin toimia, valehteli FBI:lle aikeistaan ja lähti Syyriaan, jossa meni naimisiin Cuspertin kanssa. Greene kuitenkin pakeni pian takaisin Yhdysvaltoihin, jossa hänet pidätettiin. Hän suostui yhteistyöhön viranomaisten kanssa, myönsi syyllisyytensä virheellisiin lausuntoihin kansainvälisestä terrorismista ja sai kahden vuoden vankeustuomion. Hän vapautui kesällä 2016.
Cuspert sai surmansa Itä-Syyriassa tammikuussa 2018. Hänen kuolemastaan oli esitetty jo aiempia väitteitä, mutta tällä kertaa Isikselle myötämielinen mediaverkosto julkaisi kuvia hänen verisestä ruumiistaan. Sama media kertoi Cuspertin haavoittuneen vakavasti taistellessaan Yhdysvaltain tukemien Syyrian demokraattisten voimien ottaessa Raqqan hallintaansa loppuvuodesta 2017. Jäi epäselväksi, kuoliko Cuspert näihin vammoihin vai muussa yhteydessä.
Major League Baseball -kausi 2003

| --- | --- |
Joukkueita:  30
Runkosarja
Kausi alkoi:  30. maaliskuuta 2003
Kausi päättyi:  25. lokakuuta 2003
Arvokkaimmat pelaajat:  AL: Alex Rodriguez (TEX) NL: Barry Bonds (SFG)
League Championship Series
Liigavoittajat:  AL: New York Yankees   NL: Florida Marlins
World Series
Voittaja:  Florida Marlins
Toinen sija:  New York Yankees
Arvokkain pelaaja:  Josh Beckett (FLA)
   ← 2002  2004 →
Boston Red Sox juhlimassa saamaansa villiä korttia American Leaguen jatkopeleihin.
Major League Baseball -kausi 2003 oli MLB:n 128. kausi, joka alkoi 30. maaliskuuta 2003. Se päättyi Florida Marlinsin voittoon New York Yankeesistä. Vaikka mestaruus oli Marlinsille jo toinen (edellinen 1997), se ei ole kertaakaan voittanut omaa divisioonaansa, vaan molemmilla kerroilla se on edennyt pudotuspeleihin villillä kortilla eli parhaana divisioonakakkosena liigassaan.
Kauden All-star-ottelu pelattiin U.S. Cellular Fieldillä Chicagossa 15. heinäkuuta. AL voitti 7–6 ja Garret Anderson valittiin ottelun arvokkaimmaksi pelaajaksi.
Runkosarjan sarjataulukot

| 0 | 1 | 2 | 3 | 4 | 5 |
| --- | --- | --- | --- | --- | --- |
American League
| Sija | Joukkue | Voitot | Tappiot | Voittosuhde |   GB |
AL East
| 1. | New York Yankees | 101 |   61 | .623 |    -- |
| 2. | Boston Red Sox * |   95 |   67 | .586 |   6.0 |
| 3. | Toronto Blue Jays |   86 |   76 | .531 | 15.0 |
| 4. | Baltimore Orioles |   71 |   91 | .438 | 30.0 |
| 5. | Tampa Bay Devil Rays |   63 |   99 | .389 | 38.0 |
AL Central
| 1. | Minnesota Twins |   90 |   72 | .556 |    -- |
| 2. | Chicago White Sox |   86 |   76 | .531 |   4.0 |
| 3. | Kansas City Royals |   83 |   79 | .512 |   7.0 |
| 4. | Cleveland Indians |   68 |   94 | .420 | 22.0 |
| 5. | Detroit Tigers |   43 | 119 | .265 | 47.0 |

AL West
| 1. | Oakland Athletics |   96 |   66 | .593 |    -- |
| 2. | Seattle Mariners |   93 |   69 | .574 |   3.0 |
| 3. | Anaheim Angels |   77 |   85 | .475 | 19.0 |
| 4. | Texas Rangers |   71 |   91 | .438 | 25.0 |

| 0 | 1 | 2 | 3 | 4 | 5 |
| --- | --- | --- | --- | --- | --- |
National League
| Sija | Joukkue | Voitot | Tappiot | Voittosuhde |   GB |
NL East
| 1. | Atlanta Braves | 101 |   61 | .623 |    -- |
| 2. | Florida Marlins * |   91 |   71 | .562 | 10.0 |
| 3. | Philadelphia Phillies |   86 |   76 | .531 | 15.0 |
| 4. | Montreal Expos |   83 |   79 | .512 | 18.0 |
| 5. | New York Mets |   66 |   95 | .410 | 34.5 |
NL Central
| 1. | Chicago Cubs |   88 |   74 | .543 |    -- |
| 2. | Houston Astros |   87 |   75 | .537 |   1.0 |
| 3. | St. Louis Cardinals |   85 |   77 | .525 |   3.0 |
| 4. | Pittsburgh Pirates |   75 |   87 | .463 | 13.0 |
| 5. | Cincinnati Reds |   69 |   93 | .426 | 19.0 |
| 6. | Milwaukee Brewers |   68 |   94 | .420 | 20.0 |

NL West
| 1. | San Francisco Giants | 100 |   61 | .621 |    -- |
| 2. | Los Angeles Dodgers |   85 |   77 | .525 | 15.5 |
| 3. | Arizona Diamondbacks |   84 |   78 | .519 | 16.5 |
| 4. | Colorado Rockies |   74 |   88 | .457 | 26.5 |
| 5. | San Diego Padres |   64 |   98 | .395 | 36.5 |
Asteriskilla merkityt joukkueet valittiin jatkoon villillä kortilla.